turjo4nis/wikipedia-bn-dump-20250701 huggingface dataset:
আব্দুল বাসিত

আব্দুল বাসিত একজন ভারতীয় ক্রিকেটার। তিনি ঘরোয়া ক্রিকেটে কেরালার হয়ে এবং ইন্ডিয়ান প্রিমিয়ার লিগে রাজস্থান রয়্যালসের হয়ে খেলেন। তিনি একজন অলরাউন্ডার যিনি ডানহাতি ব্যাট করেন এবং অফ স্পিন বোলিং করেন।

কর্মজীবন 
১১ অক্টোবর, ২০২২-এ কেরালার হয়ে অরুণাচল প্রদেশের বিপক্ষে তার পেশাদার এবং টি-টোয়েন্টিতে অভিষেক হয়। ১২ নভেম্বর, ২০২২-এ হরিয়ানার বিরুদ্ধে কেরালার হয়ে তার লিস্ট এ অভিষেক হয়।

২০২৩ সালের ফেব্রুয়ারিতে, ২০২৩ ইন্ডিয়ান প্রিমিয়ার লিগ মৌসুমের জন্য রাজস্থান রয়্যালস তাকে ২০ লাখ রুপিতে কিনে নেয়।

তথ্যসূত্র

বহিঃসংযোগ 

কেরলের ক্রিকেটার
রাজস্থান রয়্যালসের ক্রিকেটার
জীবিত ব্যক্তি
১৯৯৮-এ জন্ম
রমানন্দ সেনগুপ্ত

রমানন্দ সেনগুপ্ত (৮ মে ১৯১৬ - ২৩ আগস্ট ২০১৭) একজন ভারতীয় চিত্রগ্রাহক ছিলেন।  তিনি ১৯১৬ সালে ঢাকায় জন্মগ্রহণ করেন।

সেনগুপ্ত ৭০টিরও বেশি ছবিতে পর্দার পেছনে কাজ করেছেন। তিনি ১৯৩৮ সালে কলকাতার অরোরা ফিল্ম কর্পোরেশনে একজন শিক্ষানবিশ হিসেবে যোগদান করেন ও চিত্রগ্রহণের কাজ শুরু করেন। তিনি প্রথম জি কে মেহতার সাথে ১৯৪১ সালের কুরুক্ষেত্র  চলচ্চিত্রে সহকারী হিসাবে কাজ করেছিলেন।  সেনগুপ্তের প্রথম একক কাজ ছিল অর্ধেন্দু মুখার্জী পরিচালিত পূর্বরাগ। ফরাসি পরিচালক জঁ রনোয়ার তার ১৯৫১ সালের চলচ্চিত্র ল্য ফ্লোভ-এর শুটিং করতে কলকাতায় আসলে সেনগুপ্ত তার সাথে কাজ করেন।

২০০৭ সালে উৎসব মুখার্জী সেনগুপ্তকে নিয়ে আন্ডার এক্সপোজড নামে একটি প্রামাণ্যচিত্র তৈরি করেছিলেন। সিদ্ধার্থ মাইতি সেনগুপ্তকে নিয়ে একটি বই লিখেন এবং আলোর ফ্রেমে ছায়ার সাজ নামে একটি প্রামাণ্যচিত্র তৈরি করেন।

চলচ্চিত্রের তালিকা

 ডাকঘর
 বিন্দুর ছেলে
 কংকাবতীর ঘাট
 পার্সোনাল এসিস্টেন্ট
 বন্ধু
 হংসমিথুন পার্থ প্রতিম বন্দ্যোপাধ্যায়
 দেখার কারা
 নাগরিক (১৯৭৭)
 তিন ভূবনের পারে
 নিশীথে (১৯৬১)
 মেঘ (১৯৬০)
 শ্রী লংকানাথ (১৯৬০, ওড়িষা)
 হেডমাস্টার (১৯৫৯)
 শিল্পী (১৯৫৬)
 রাত ভোরে (১৯৫৫, মৃণাল সেনের প্রথম চলচ্চিত্র)
 ঘুম ভাংগার গান -উৎপল 
 দ্য রিভার (১৯৫১)
 পূর্বাত্রা (১৯৪৭)
 পূর্বরাগ (১৯৪৬)

তথ্যসূত্র

বহিঃসংযোগ
 

১৯১৬-এ জন্ম
২০১৭-এ মৃত্যু
পশ্চিমবঙ্গের চিত্রগ্রাহক
বাঙালি ব্যক্তি
ভারতীয় শতবর্ষী ব্যক্তি
২০শ শতাব্দীর ভারতীয় আলোকচিত্রশিল্পী
বিশ্বভারতী বিশ্ববিদ্যালয়
ঢাকার শিল্পী
বিশ্বভারতী বিশ্ববিদ্যালয়ের প্রাক্তন শিক্ষার্থী
ঢাকা সিটি ফুটবল ক্লাব

ঢাকা সিটি ফুটবল ক্লাব ( )  বাংলাদেশের ঢাকার একটি ফুটবল দল। ক্লাবটি বর্তমানে বাংলাদেশ চ্যাম্পিয়নশিপ লিগের একটি দল।

ইতিহাস 
১০ নভেম্বর ২০১৭ সালে বাংলাদেশ ফুটবল ফেডারেশন ২০১৮–১৯ বাংলাদেশ চ্যাম্পিয়নশিপ লিগ অংশগ্রহণের জন্য ক্লাবকে সবুজ সংকেত দেয়।

২০১৮-১৯ মৌসুম 
ঢাকা সিটি এফসি তাদের যাত্রা  শুরু করেন ফরাশগঞ্জ এসসির বিপক্ষে ১-০ গোলে হেরে।২০১৮ সালে ২০ ফেব্রুয়ারী তারিখে ঢাকা সিটি এফসি বাংলাদেশ চ্যাম্পিয়নশিপ লিগ ওয়ারী ক্লাবের বিরুদ্ধে ২-০ ব্যবধানে জয়ের মাধ্যমে তাদের প্রথম জয় নথিভুক্ত করে। ৬০ মিনিটে আওরঙ্গজেব উদ্বোধনী গোলটি করেন এবং ২০ মিনিট পরে সাজ্জাদ হোসেন মুন্না জয়ের সূচনা করেন। 

তারা ২০১৮-১৯ বাংলাদেশ চ্যাম্পিয়নশিপ লিগ মৌসুমে ১১ টি দলের মধ্যে ৮ তম স্থান অর্জন করেন। আগামী মৌসুমেও বাংলাদেশ চ্যাম্পিয়নশিপ লিগ খেলবে ক্লাবটি।

মৌসুম- ২০২০-২১ 
ঢাকা সিটি ফুটবল ক্লাব ২০২০-২১ বাংলাদেশ চ্যাম্পিয়নশিপ লিগ মৌসুমে ১২ টি দলের মধ্যে ১১ তম স্থান অর্জন করেছে। আগামী মৌসুমেও বাংলাদেশ চ্যাম্পিয়নশিপ লিগ খেলবে ক্লাবটি।

বর্তমান স্কোয়াড

পেশাদার লিগের রেকর্ড

ক্লাব ব্যবস্থাপনা

দলের কোচ 
২৪ ডিসেম্বর ২০১৮ সালে ক্লাবটি মিরোনা খাতুনকে প্রধান কোচ হিসেবে নিয়োগ দিয়ে বাংলাদেশের ফুটবলে ইতিহাস তৈরি করে, কারণ তিনি বাংলাদেশের কোনো পুরুষ দলের প্রথম মহিলা প্রধান কোচ হয়েছিলেন  বিভিন্ন আন্ডার কোচের অধীনে দলের পারফরম্যান্স ( যেমন ২৯ জুন ২০২১ এর মধ্যে ):

বহিঃসংযোগ 

 মাইকুজুতে ও ঢাকা সিটি এফসি 
 https://globalsportsarchive.com/team/soccer/dhaka-city-fc/44009/

তথ্যসূত্র

বাংলাদেশের ফুটবল ক্লাব
২০১৭-এ প্রতিষ্ঠিত ফুটবল ক্লাব
ঢাকায় ক্রীড়া
২০১৭-এ বাংলাদেশে প্রতিষ্ঠিত
কুলবন্ত খেজরোলিয়া

কুলবন্ত খেজরোলিয়া (জন্ম ১৩ মার্চ ১৯৯২) একজন ভারতীয় ক্রিকেটার। তিনি ফেব্রুয়ারি ২০১৭-এ ২০১৬-১৭ বিজয় হাজারে ট্রফিতে দিল্লির হয়ে তার লিস্ট এ অভিষেক করেছিলেন। অভিষেকের আগে, ২০১৭ ইন্ডিয়ান প্রিমিয়ার লিগের জন্য মুম্বাই ইন্ডিয়ান্স দল তাকে ১০ লাখে কিনেছিল। 

৬ অক্টোবর ২০১৭-এ ২০১৭-১৮ রঞ্জি ট্রফিতে দিল্লির হয়ে প্রথম-শ্রেণীর ক্রিকেটে অভিষেক হয়। ৯ জানুয়ারী ২০১৮-এ ২০১৭-১৮ জোনাল টি-টোয়েন্টি লিগে দিল্লির হয়ে তার টুয়েন্টি২০ অভিষেক হয়। একই মাসে, ২০১৮ সালের আইপিএল নিলামে রয়্যাল চ্যালেঞ্জার্স ব্যাঙ্গালোর তাকে কিনে নেয়।

অক্টোবর ২০১৮-এ, ২০১৮-২৯ বিজয় হাজারে ট্রফির কোয়ার্টার-ফাইনালে, তিনি হরিয়ানার বিরুদ্ধে দিল্লির হয়ে একটি হ্যাটট্রিক করেছিলেন, তার দশ ওভারে ৩১ রানে ছয় উইকেট নিয়ে ম্যাচ শেষ করেছিলেন। ২০২০ আইপিএল নিলামের আগে রয়্যাল চ্যালেঞ্জার্স ব্যাঙ্গালোর তাকে মুক্ত করে দেয়।

তথ্যসূত্র

বহিঃসংযোগ 
 

মুম্বই ইন্ডিয়ান্সের ক্রিকেটার
রয়্যাল চ্যালেঞ্জার্স ব্যাঙ্গালোরের ক্রিকেটার
দিল্লির ক্রিকেটার
ভারতীয় ক্রিকেটার
জীবিত ব্যক্তি
১৯৯২-এ জন্ম
শান্তা হোল্ডিংস লিমিটেড

শান্তা হোল্ডিংস লিমিটেড (SHL)  ঢাকা, বাংলাদেশ কেন্দ্রিক একটি বহুজাতিক প্রতিষ্ঠান। এই প্রতিষ্ঠানটির ব্যবস্থাপনা পরিচালক খন্দকার মনির উদ্দিন।

ইতিহাস 
১৯৮৮ সালে, শান্তা তৈরি পোশাক (আরএমজি) সেক্টরে প্রবেশ করে, বিভিন্ন সহ-প্রতিষ্ঠান যেমন- শান্তা গার্মেন্টস লিমিটেড, শান্তা ইন্ডাস্ট্রিজ লিমিটেড, শান্তা ওয়াশ ওয়ার্কস লিমিটেড, জিডিএস কেমিক্যালস লিমিটেড এবং শান্তা ডেনিমস লিমিটেড প্রভৃতি তৈরি ও সংগঠনের মাধ্যমে এই প্রতিষ্ঠান আরএমজি রপ্তানির অগ্রগামীদের একজন হয়ে ওঠে। ২০১০ সালে, প্রতিষ্ঠানটি আরএমজি সেক্টরের পরিবর্তে রিয়েল এস্টেট উন্নয়নে দৃষ্টি দেয় এবং প্রতিষ্ঠানটি তাদের স্বপ্নকে বাস্তবায়ন করার জন্য ডিওয়ার্স্ট গ্রুপ লিমিটেডের কাছে তাদের শেয়ার বিক্রি করে।

১৯৯৭ সালে, শান্তা গ্রুপ তাদের কিছু সম্পদকে ট্রপিকা গ্রুপ এবং সেপাল গ্রুপের সাথে একত্রিত করে এসটিএস গ্রুপ গঠন করে। এসটিএস গ্রুপ হচ্ছে এভারকেয়ার হাসপাতাল ঢাকা, ইন্টারন্যাশনাল স্কুল অফ ডাকার এবং ডিপিএস এসটিএস স্কুল, ঢাকার মালিক।

শান্তা হোল্ডিংস লিমিটেডের উল্লেখযোগ্য কিছু প্রকল্পের মধ্যে রয়েছে সাফুরা টাওয়ার, তেজগাঁওয়ের শান্তা ওয়েস্টার্ন টাওয়ার, বসুন্ধরায় ইন্টারন্যাশনাল স্কুল ঢাকা (আইএসডি), এবং উত্তরায় দিল্লি পাবলিক স্কুল । শান্তা হোল্ডিংস ঢাকার এভারকেয়ার হাসপাতাল নির্মাণেও জড়িত ছিল। শান্তা ৪০ তলা বিশিষ্ট শান্তা পিনাকল এবং শান্ত ফোরাম টুইন টাওয়ারও নির্মাণ করছে। প্রতিষ্ঠানটি আমারী হোটেল, ঢাকার ভবনও নির্মাণ করেছিল।

অঙ্গপ্রতিষ্ঠান 

 শান্তা লাইফস্টাইল
 শান্তা সিকিউরিটিজ লিমিটেড
 শান্তা অ্যাসেট ম্যানেজমেন্ট লিমিটেড
 শান্তা মাল্টিভার্স
 হোয়াইট ক্যানারি ক্যাফে
 শান্ত ইক্যুইটি লিমিটেড

পরিচালনা পর্ষদ

তথ্যসূত্র 

ঢাকা ভিত্তিক কোম্পানি
বাংলাদেশের সম্মিলিত কোম্পানি
২০০৫-এ বাংলাদেশে প্রতিষ্ঠিত
বুদ্ধির মুক্তি আন্দোলন

বুদ্ধির মুক্তি আন্দোলন ছিল একটি বেঙ্গল রেনেসাঁ আন্দোলন যা বাঙালি মুসলিম সমাজের ধর্মীয় ও সামাজিক মতবাদের বিরুদ্ধে যুক্তিবাদীতার পক্ষে কথা বলে। ব্রিটিশ রাজের সময় ঢাকা বিশ্ববিদ্যালয়ের বুদ্ধিজীবীরা এর নেতৃত্বে ছিলেন।  এই আন্দোলনের একটি মুখপত্র বের হতো ‘শিখা’ নামে। শিখা’র প্রথম পৃষ্ঠায় লেখা থাকত, ‘জ্ঞান যেখানে সীমাবদ্ধ, বুদ্ধি সেখানে আড়ষ্ট, মুক্তি সেখানে অসম্ভব।’ ঢাকায় মর্যাদাপূর্ণ মুসলিম সাহিত্য সমিতির প্রতিষ্ঠা এই আন্দোলনের একটি বড় সাফল্য।

ইতিহাস
১৯২৬ সালে ‘মুসলিম সাহিত্য-সমাজ’ প্রতিষ্ঠার মাধ্যমে বুদ্ধির মুক্তি আন্দোলনের সূচনা হয়। এর মূল লক্ষ্য ছিল সমাজ থেকে ধর্মান্ধতা, অশিক্ষা, এবং কুসংস্কার দূর করে যুক্তিবাদ ও ইহজাগতিক চিন্তা প্রতিষ্ঠা করা। এই আন্দোলনের উল্লেখযোগ্য সদস্যদের মধ্যে ছিলেন কাজী আবদুল ওয়াদুদ, আবুল ফজল, মুহম্মদ শহীদুল্লাহ, কাজী মোতাহার হোসেন, কাজী নজরুল ইসলাম এবং আবদুল কাদির ।

বিংশ শতাব্দীর শুরুর দিকে বাংলার মুসলমান সমাজ ইংরেজি শাসনের বিরুদ্ধে বিদ্বেষ পোষণ করছিল এবং আধুনিক জ্ঞান-বিজ্ঞান থেকে নিজেদের দূরে রাখছিল। ইংরেজ শাসনের বিরুদ্ধে এই বিদ্বেষের ফলে মুসলমান সমাজ শিক্ষায়, অর্থনীতিতে এবং সামাজিক অগ্রগতিতে পিছিয়ে পড়ে। তবে হিন্দু সমাজ এই সময় ইংরেজ শাসনকে মেনে নিয়ে আধুনিক শিক্ষার মাধ্যমে উন্নতি করতে থাকে। এ পরিপ্রেক্ষিতে, বুদ্ধির মুক্তি আন্দোলন সমাজের এই অবস্থার পরিবর্তন ঘটাতে চেয়েছিল। 

এই আন্দোলনের মূলে ছিল মুসলিম সাহিত্য-সমাজ, যা ১৯২৬ সালে ১৯ জানুয়ারি ঢাকা বিশ্ববিদ্যালয়ের মুসলিম হলে বাংলা ও সংস্কৃতি বিভাগের অধ্যাপক ড. মুহম্মদ শহীদুল্লাহর সভাপতিত্বে প্রতিষ্ঠিত হয়েছিল। সেখানে নেতৃত্বে আরো ছিলেন আবুল হুসেন, কাজী আবদুল ওদুদ, কাজী মোতাহার হোসেন, মোতাহের হোসেন চৌধুরী, আবদুল কাদিরসহ আরও বেশ কয়েকজন বুদ্ধিজীবী।

লক্ষ্য ও কর্মসূচি 
বুদ্ধির মুক্তি আন্দোলন গঠিত হয় যুক্তিবাদ, ইহজাগতিকতা, এবং মানবতাবাদের উপর ভিত্তি করে। আন্দোলনের মূল লক্ষ্য ছিল একটি চিন্তাবিদ ও সাহিত্যিকদের নেতৃত্বে পরিচালিত আন্দোলন, যার উদ্দেশ্য ছিল বাঙালি মুসলমান সমাজে অন্ধ সংস্কার, ধর্মীয় গোঁড়ামি, এবং পশ্চাৎপদতার বিরুদ্ধে যুক্তিবাদ, মানবতা, এবং বিজ্ঞানমনস্কতার প্রচলন করা।

‘মুসলিম সাহিত্য-সমাজ’-এর দ্বিতীয় বার্ষিক সম্মেলনে বলা হয়েছিল, ‘‘আমরা চোখ মেলিয়া সত্যকে জীবনে প্রকৃতভাবে অনুভব করতে চাই, এবং সংস্কারকে ভস্মীভূত করতে চাই।’’ এই আন্দোলনের চিন্তাধারার লক্ষ্য ছিল মুসলমান সমাজে আত্ম-পরিচয়ের সংকট দূর করা এবং তাদের চিন্তায় বৈজ্ঞানিক দৃষ্টিভঙ্গি ও মানবিকতা প্রতিষ্ঠা করা। 

১৯২৯ সালে আবুল হুসেনের প্রবন্ধ ‘আদেশের নিগ্রহ’ প্রকাশের পর ঢাকার রক্ষণশীল সমাজের মধ্যে তীব্র প্রতিক্রিয়া সৃষ্টি হয়। পরবর্তী ঘটনায় আবুল হুসেনকে ক্ষমাপ্রার্থী হতে বাধ্য করা হয়, যা বুদ্ধির মুক্তি আন্দোলনের একটি উল্লেখযোগ্য ঘটনা। যদিও তিনি পরবর্তীতে পদত্যাগ করেন, এই ঘটনা আন্দোলনের অগ্রযাত্রা থামাতে পারেনি।

প্রভাব 
বুদ্ধির মুক্তি আন্দোলন বাঙালি মুসলমান সমাজের মধ্যে একটি নবজাগরণের সূচনা করে। যদিও এই আন্দোলন সরাসরি ধর্মীয় প্রতিপক্ষের বিরুদ্ধে নয়, তবে তা সমাজের গোঁড়ামি এবং কুসংস্কারের বিরুদ্ধে সরব ছিল। এই আন্দোলনের আলোকে বাঙালি মুসলমান সমাজে নতুন চিন্তাধারার বিকাশ ঘটে।

১৯৩৬ সাল পর্যন্ত বুদ্ধির মুক্তি আন্দোলন তার কার্যক্রম চালিয়ে যায়। ‘শিখা’ পত্রিকার মাধ্যমে তারা তাদের চিন্তা এবং মতবাদ ছড়িয়ে দিতে থাকে। যদিও আন্দোলনের প্রভাব কিছুটা কমে যায়, তবে এর শিক্ষা ও আদর্শ আজও বাঙালি সমাজের প্রগতিশীলতার ভিত্তি হিসেবে বিবেচিত হয়।

তথ্যসূত্র 

বাংলার নবজাগরণ
ঢাকা বিশ্ববিদ্যালয়
১৯২৬-এ ভারতে প্রতিষ্ঠিত
ঢাকা ভিত্তিক সংগঠন
মাসাবিহুস সুন্নাহ

মাসাবিহুস সুন্নাহ (আরবি: مصابيح السنة ; ইংরেজি: Masabihus Sunnah/Masabih al-Sunnah) হল পারসিয়ান শাফিঈ পণ্ডিত আবু মুহাম্মাদ আল-হুসেন ইবনে মাসউদ ইবনে মুহাম্মাদ আল-ফাররা'আল-বাগাওয়ীর একটি হাদিসের সংগ্রহ। যা ৫১৬ হিজরির আগের রচনা। এই সংকলনটির একটি উন্নত সংস্করণ হল মিশকাতুল মাসাবীহ। এতে মাসাবিহুস সুন্নাহ এর চেয়ে অতিরিক্ত হাদিস আছে। এটি ছিল আরেকজন পারসিয়ান হাদিসবিশারদ আল-তাবরিজির কাজ যা ৭৪১ হিজরিতে প্রণয়ন করা হয়েছিল।

তথ্যসূত্র 
মিশকাতুল মাসাবিহ (একটি সংক্ষিপ্ত সংস্করণ) ওয়ালি-উদ্দিন বিন আবদুল্লাহ আল-খতিব আল-উমারি আল-তাবরিজি দ্বারা সংকলিত
১৫৬৮টি বই মেলভিল দ্বারা প্রাপ্ত, ক্যালিফোর্নিয়া বিশ্ববিদ্যালয়ের লাইব্রেরি সিস্টেমের অনলাইন ক্যাটালগ।

সুন্নি সাহিত্য
সুন্নি হাদিস সংগ্রহ

সুন্নি হাদিস সংকলন
হকি চ্যাম্পিয়ন্স ট্রফি বাংলাদেশ

হকি চ্যাম্পিয়ন্স ট্রফি বাংলাদেশ, যা সংক্ষেপে এইচসিটি বাংলাদেশ নামে এবং পৃষ্ঠপোষকতাজনিত কারণে আনুষ্ঠানিকভাবে ডিএমসিবি হকি চ্যাম্পিয়ন্স ট্রফি বাংলাদেশ নামে পরিচিত, পুরুষদের একটি পেশাদার ফিল্ড হকি লিগ। এটি বাংলাদেশের প্রথম ফ্র্যাঞ্চাইজি ভিত্তিক পেশাদার ফিল্ড হকি লিগ। এটি বাংলাদেশ হকি ফেডারেশন দ্বারা পরিচালিত এবং এসিই কর্তৃক আয়োজিত। লিগের উদ্বোধনী মৌসুম ২০২২ সালে অনুষ্ঠিত হয়।

ইতিহাস 
হকি চ্যাম্পিয়ন্স ট্রফি বাংলাদেশ বাংলাদেশ হকি ফেডারেশন এবং বসুন্ধরা গ্রুপের মালিকানাধীন এসিই কর্তৃক আয়োজিত হয়। এটি ২০২২ সালে গঠিত হয় এবং সে বছরই এর উদ্বোধনী আসর অনুষ্ঠিত হয়। ফ্র্যাঞ্চাইজিগুলোর মালিকানায় ছিল ওয়ালটন, মোনার্ক মার্ট, একমি, রূপায়ন গ্রুপ, মেট্রো গ্রুপ এবং সাইফ পাওয়ার গ্রুপ।

প্রথম আসরে টাইটেল স্পন্সর হয়েছে ডিএমসিবি।

প্রতিযোগিতার বিন্যাস ও নিয়ম 
এটি একটি রাউন্ড-রবিন ফরম্যাটের প্রতিযোগিতা। পয়েন্ট টেবিলের শীর্ষ ৪ দল প্লে-অফে যাবে। লিগ পর্বের শীর্ষ দুটি দল প্রথম কোয়ালিফাইং ম্যাচে একে অপরের বিরুদ্ধে খেলবে। সেখানে বিজয়ী সরাসরি ফাইনালে যাবে এবং পরাজিত দল দ্বিতীয় কোয়ালিফাইং ম্যাচ খেলে ফাইনালে খেলার যোগ্যতা অর্জনের আরেকটি সুযোগ পাবে। আর, লিগ পর্বের তৃতীয় ও চতুর্থ দল একে অপরের বিরুদ্ধে একটি এলিমিনেটর ম্যাচ খেলবে এবং সেই ম্যাচের বিজয়ী, প্রথম কোয়ালিফাইং ম্যাচে পরাজিত দলের সাথে খেলবে। দ্বিতীয় কোয়ালিফাইং ম্যাচের বিজয়ী ফাইনাল ম্যাচে প্রথম কোয়ালিফাইং ম্যাচের বিজয়ীর সাথে খেলতে ফাইনালে যাবে, যেখানে জয়ী দলকে লিগ চ্যাম্পিয়নের খেতাব দেওয়া হবে।

খেলোয়াড় অধিগ্রহণ, স্কোয়াড গঠন এবং বেতন 

দলগুলো প্লেয়ার্স ড্রাফট থেকে খেলোয়াড় সংগ্রহ করতে পারে এবং একজন খেলোয়াড়কে সরাসরি স্বাক্ষর করতে পারে।

ড্রাফটে স্থানীয় খেলোয়াড়দের আইকন, এ প্লাস, এ, বি এবং সি বিভাগের খেলোয়াড় হিসেবে শ্রেণীবদ্ধ করা হয়। আর বিদেশি খেলোয়াড়দের আইকন, এ, বি এবং ছয়টি সংরক্ষিত শ্রেণীতে তালিকাভুক্ত করা হয়।

দল গঠনের নিয়ম (২০২২ অনুযায়ী) হল:
 স্কোয়াডে ১৭-১৮ জন খেলোয়াড় থাকতে হবে।
 একটি দল প্লেয়ার্স ড্রাফট থেকে ১৭ জন খেলোয়াড় কিনতে পারবে। এর মধ্যে সর্বোচ্চ ৪ জন বিদেশী এবং ১৩ জন স্থানীয় খেলোয়াড় থাকতে পারবে।
 একটি দল সরাসরি একজন স্থানীয় বা বিদেশী খেলোয়াড় কিনতে পারে।
 দুইজন অনূর্ধ্ব-১৮ স্তরের স্থানীয় খেলোয়াড় থাকা বাধ্যতামূলক।
 একটি দল তাদের ম্যাচের একাদশে সর্বোচ্চ ৪ জন বিদেশী খেলোয়াড় খেলতে পারে।

একজন খেলোয়াড়ের চুক্তির মেয়াদ এক বছর, তবে ফ্র্যাঞ্চাইজিগুলোর চুক্তির মেয়াদ বাড়ানোর সুযোগ রয়েছে।

প্লেয়ার ড্রাফট 
ছয়টি ফ্র্যাঞ্চাইজি, আইকনের তালিকা থেকে কেবল একজন করে খেলোয়াড় বেছে নিতে পারবে। এরপর অবিক্রীত আইকন খেলোয়াড়রা এ+ বিভাগে নেমে যাবে, যেখানে ১৫ জন খেলোয়াড় ইতিমধ্যেই রয়েছে। অনুরূপভাবে, এ+ বিভাগের ড্রাফট শেষে সে বিভাগের অবিক্রীত খেলোয়াড়রা এ বিভাগে আসবে এবং এভাবে চলতে থাকবে। দলগুলোকে ১৮ সদস্যের একটি স্কোয়াড তৈরি করতে সর্বোচ্চ ১৩ জন স্থানীয় খেলোয়াড় (একজন আইকন, দুজন এ+, তিনজন এ, চারজন বি এবং তিনজন সি), একজনকে সরাসরি স্বাক্ষর করানোর এবং চারজন বিদেশী খেলোয়াড়কে দলভুক্ত করার সুযোগ দেওয়া হয়েছে।

মাঠ

দল

মানচিত্রে দলগুলোর অবস্থান

লিগ চ্যাম্পিয়নশিপ

তথ্যসূত্র 

বাংলাদেশে ফিল্ড হকি
ঢাকায় ক্রীড়া
২০২২-এ প্রতিষ্ঠিত পুনরাবৃত্ত ক্রীড়া ঘটনা
বিশ্বগুরু

বিশ্বগুরু () হল সংস্কৃত বাক্যাংশ এবং এমন একটি ধারণা যা সার্বজনীন শিক্ষক, বিশ্বের  গুরু, বিশ্বের শিক্ষক, বিশ্বের নেতা, বা জগতের শিক্ষক বা বিশ্বব্রহ্মাণ্ড -কে বোঝায়। শব্দটি দুটি শব্দ নিয়ে গঠিত: বিশ্ব ও গুরু।

আরও দেখুন
 জগদ্গুরু

টীকা

তথ্যসূত্র

উৎস 
 
 

হিন্দুধর্মের উপাধি ও পেশা
সংস্কৃত শব্দ ও বাক্যাংশ
হিন্দু দার্শনিক ধারণা
রমাকান্ত পান্ডা

রমাকান্ত পান্ডা, এমসিএইচ, কার্ডিওভাসকুলার থোরাসিক সার্জারির প্রধান পরামর্শদাতা এবং এশিয়ান হার্ট ইনস্টিটিউটের প্রধান নির্বাহী কর্মকর্তা (এশিয়ান হাসপাতালের তত্ত্বাবধানে একটি বিশেষ কার্ডিয়াক কেয়ার হাসপাতাল, ভারতের মুম্বাইয়ের বান্দ্রা-কুরলা কমপ্লেক্সে ) ২০০২ সালে, তিনি ভারতে এশিয়ান হার্ট ইনস্টিটিউট স্থাপন করেন।  ডাঃ রমাকান্ত পান্ডা ২০২২ সাল পর্যন্ত প্রায় ২৮,০০০টি সফল কার্ডিয়াক সার্জারি করেছেন, যার মধ্যে ১,৯০০টিরও বেশি রিডো বাইপাস সার্জারি রয়েছে।   তিনি ২০১০ সালে ভারত সরকার কর্তৃক পদ্মভূষণ উপাধিতে ভূষিত হন।  তিনি "সবচেয়ে নিরাপদ সার্জন" হিসাবে পরিচিত  ডাঃ পান্ডা বিশ্বের অন্যতম নিরাপদ হার্ট সার্জন। 

মেডগেট টুডে পান্ডাকে ১ নম্বর হার্ট সার্জন এবং ভারতের স্বাস্থ্যসেবায় ২৫ জন জীবন্ত কিংবদন্তির একজন হিসাবে সম্মানিত করেছে। ২০০৯ সালে, ভারতের তৎকালীন প্রধানমন্ত্রী মনমোহন সিংয়ের এর রেডো বাইপাস সার্জারিতে তার টিমকে তিনিই নেতৃত্ব দিয়েছিলেন। এর পরে ভারতীয় রাজনীতির বেশ কিছু নেতা যেমন লালু প্রসাদ যাদব, তরুণ গগৈ, নরসিংহ মিশ্র, ডি রাজা, রাজীব শুক্লা এবং আরও অনেকের উপর অত্যন্ত জটিল সার্জারি করা হয়েছিল ডাঃ পান্ডা এবং তার টিম দ্বারা।

তথ্যসূত্র

১৯৫৪-এ জন্ম
জীবিত ব্যক্তি
চিকিৎসায় পদ্মভূষণ প্রাপক
২০শ শতাব্দীর ভারতীয় চিকিৎসক
কাঁথাঝুলি

কাঁথাঝুলি (বৈজ্ঞানিক নাম:Mollugo verticillata), হচ্ছে ঘাস জাতীয় একটি উদ্ভিদ। সবুজ কার্পেটঘাস (ভারতীয় ছোটঘাস নামেও পরিচিত), গ্রীষ্মমণ্ডলীয় আমেরিকা অঞ্চল থেকে দ্রুত ছড়িয়ে পড়া এক ধরনের একবর্ষজীবী উদ্ভিদ। এটি উত্তর-পূর্ব আমেরিকা একটি সাধারণ আগাছা যা অশান্ত এলাকায় জন্মায়। এটি সাধারণত একটি শায়িত বৃত্তাকার মাদুর গঠন করে যা দ্রুত গাছপালা কাছাকাছি এবং বাধাগুলির উপর আরোহণ করতে পারে। আলাস্কা, হাওয়াই এবং উটাহ ছাড়াও ব্রিটিশ কলাম্বিয়া, ম্যানিটোবা. অন্টারিও, কুইবেক, নিউ ব্রান্সউইক এবং নোভা স্কটিয়া ও মার্কিন যুক্তরাষ্ট্রের প্রতিটি রাজ্য থেকে এ ধরনের প্রজাতি সম্পর্কে প্রতিবেদন করা হয়েছিল।  এম.
ভার্টিসিলাটা আক্রমণাত্মক আগাছা হিসাবে বিবেচিত হলেও এটি কোথাও কোথাও ভোজ্য হিসেবে পরিচিত। প্রত্নতাত্ত্বিক প্রমাণ দেখিয়েছে যে এম. ভার্টিসিলাটা উত্তর আমেরিকায় প্রায় ৩০০০ বছর ধরে রয়েছে। কখনও কখনও "ভারতীয় চিকউইড" হিসাবেও উল্লেখ করা হয়। চীনে এই উদ্ভিদটিকে ঝং লেং সু মি কাও হিসাবে উল্লেখ করা হয়।

ব্যবহার 
কাঁথাঝুলি সাধারণত ভোজ্য গাছ যা ঐতিহাসিকভাবে সবজি বা ঔষধি উপকারের জন্য ব্যবহার করা হয়েছে।
একটি গবেষণায় পরামর্শ দেওয়া হয়েছে যে এম. ভার্টিসিলাটার ইথানোলিক নির্যাস একটি সম্ভাব্য ইমিউনোমোডুলেটর হতে পারে। সাধারণভাবে Molluginaceae পরিবারের সদস্যদের রাসায়নিক মেকআপে অ্যান্টি-ফাঙ্গাল এবং অ্যান্টি-ইনফ্লেমেটরি বৈশিষ্ট্য রয়েছে।

তথ্যসূত্র 

কার্ল লিনিয়াস কর্তৃক নামকরণকৃত ট্যাক্সা
১৭৫৩-এ বর্ণিত উদ্ভিদ
দক্ষিণ আমেরিকার উদ্ভিদ
মার্কিন যুক্তরাষ্ট্রের উদ্ভিদ
মধ্য আমেরিকার উদ্ভিদ
মেক্সিকোর উদ্ভিদ
ঘাস
বাংলাদেশের ঘাস
ঔষধি ঘাস
বাংলাদেশের উদ্ভিদ
ঔষধি উদ্ভিদ
অ্যাস্টন বিশ্ববিদ্যালয়

অ্যাস্টন বিশ্ববিদ্যালয় ইংল্যান্ডের বার্মিংহামের শহরের কেন্দ্রে অবস্থিত একটি সরকারি গবেষণাধর্মী বিশ্ববিদ্যালয়। অ্যাস্টন ১৮৯৫ সালে বার্মিংহাম মিউনিসিপ্যাল টেকনিক্যাল স্কুল হিসাবে শুরু হয়েছিল, ১৯৫৬ সালে যুক্তরাজ্যের প্রথম উন্নত প্রযুক্তির কলেজে পরিণত হয়। অ্যাস্টন বিশ্ববিদ্যালয় ১৯৬৬ সালের ২২শে এপ্রিল রানী দ্বিতীয় এলিজাবেথের কাছ থেকে তার রাজকীয় সনদ লাভ করেছিল।

অ্যাস্টন ৫০ বছরেরও বেশি সময় আগে ইন্টিগ্রেটেড প্লেসমেন্ট ইয়ার ধারণার পথপ্রদর্শক, এবং অ্যাস্টনের ৭৩ শতাংশেরও বেশি শিক্ষার্থীগণ প্রতি বছরর প্লেসমেন্ট লাভ করে, যা ইউকেতে সর্বোচ্চ শতাংশ। ২০২১-২২ শিক্ষাবর্ষের জন্য প্রতিষ্ঠানের বার্ষিক আয় £১৯৭.৭ মিলিয়ন ছিল, যার মধ্যে £১৯.৩ মিলিয়ন গবেষণা অনুদান ও চুক্তি থেকে এসেছিল; ব্যয় £২১৯.৪ মিলিয়ন ছিল।

অ্যাস্টন বিশ্ববিদ্যালয় ২০২০ সালে দ্য গার্ডিয়ান কর্তৃক "ইউনিভার্সিটি অব দ্য ইয়ার" হিসেবে মনোনীত করা হয়েছিল, এবং সংবাদপত্রটি অ্যাস্টন স্টুডেন্টস ইউনিয়নকে তার "বিল্ডিং দ্যাট ইন্সপায়ার" পুরস্কারে ভূষিত করে। টাইমস হায়ার এডুকেশন অ্যাওয়ার্ডস অ্যাস্টন বিশ্ববিদ্যালয়কে ২০২০ সালে "অসামান্য উদ্যোক্তা বিশ্ববিদ্যালয়" হিসাবে মনোনীত করেছিল।

ইতিহাস

পূর্বসূরি প্রতিষ্ঠান 
অ্যাস্টন বিশ্ববিদ্যালয়র উৎপত্তি হল ধাতুবিদ্যার একটি বিদ্যালয়, যা ১৮৭৫ সালে বার্মিংহাম ও মিডল্যান্ড ইনস্টিটিউটে গঠিত হয়েছিল। বার্মিংহাম মিউনিসিপ্যাল টেকনিক্যাল স্কুল ১৮৯৫ সালে ইনস্টিটিউট থেকে আলাদা হয়ে যায়, যেখানে রসায়ন, পদার্থবিদ্যা, ধাতুবিদ্যা এবং বৈদ্যুতিক প্রকৌশল শিক্ষা দেওয়া হত; এটি সম্প্রসারিত হয় এবং ১৯১৭ সাল নাগাদ প্রশিক্ষণার্থী শিক্ষকদের উদ্ভিদবিদ্যা ও অন্যান্য বিষয়গুলিও শেখানো হত। বাণিজ্যিক বিষয়ে পঠনপাঠন ১৯১১ সালে চালু হয় এবং ১৯১৬ সালের মধ্যে একটি স্বাধীন স্কুল অফ কমার্সে পরিণত হয়। স্কুলটির নাম ১৯৭ সালে পরিবর্তন করে বার্মিংহাম সেন্ট্রাল টেকনিক্যাল কলেজ রাখা হয়, যাতে শিক্ষার প্রযুক্তিতে তার পরিবর্তনশীল পদ্ধতির প্রতিফলন ঘটে।

তথ্যসূত্র

বহিঃসংযোগ 

 অ্যাস্টন বিশ্ববিদ্যালয়ের ওয়েবসাইট
 অ্যাস্টন বিশ্ববিদ্যালয়ের অনলাইন কার্যক্রম
 অ্যাস্টন গিল্ড অব স্টুডেন্টস

 
১৮৯৫-এ প্রতিষ্ঠিত শিক্ষাপ্রতিষ্ঠান
১৮৯৫-এ ইংল্যান্ডে প্রতিষ্ঠিত
যুক্তরাজ্যের বিশ্ববিদ্যালয়
২০২৩ নামিবিয়া টি২০আই চতুর্দেশীয় সিরিজ

২০২৩ নামিবিয়া টি২০আই চতুর্দেশীয় সিরিজ, যা ২০২৩ ক্যাপ্রিকর্ন নারী চতু্র্দেশীয় সিরিজ নামেও পরিচিত, ছিল একটি টোয়েন্টি২০ আন্তর্জাতিক (টি২০আই) ক্রিকেট টুর্নামেন্ট যেটি ২০২৩ সালের এপ্রিল ও মে মাসে নামিবিয়ায় অনুষ্ঠিত হয়। টুর্নামেন্টে স্বাগতিক নামিবিয়ার সঙ্গে অংশগ্রহণ করে উগান্ডা, সংযুক্ত আরব আমিরাত ও হংকং। টুর্নামেন্টে প্রাথমিকভাবে মার্কিন যুক্তরাষ্ট্রের অংশগ্রহণের কথা থাকলেও পরবর্তীতে দলটি নিজেদের নাম প্রত্যাহার করে নেয়, যার পর উগান্ডাকে দলটির স্থলাভিষিক্ত করা হয়। টুর্নামেন্টের ম্যাচসমূহ ভিন্টহুকের ইউনাইটেড মাঠে অনুষ্ঠিত হয়।

টুর্নামেন্টের প্রথম ম্যাচটি নামিবিয়া ও হংকং-এর মধ্যে ২৪ এপ্রিল ২০২৩ তারিখে অনুষ্ঠিত হওয়ার কথা ছিল, কিন্তু সেদিন বৃষ্টির কারণে ম্যাচটি স্থগিত করা হয়। পরবর্তীতে ২৮ এপ্রিল ২০২৩ তারিখে ম্যাচটি অনুষ্ঠিত হওয়ার কথা ঘোষিত হয়।

টুর্নামেন্টের ফাইনালে স্বাগতিক নামিবিয়াকে পরাজিত করে বিজয়ী হয় উগান্ডা।

দলীয় সদস্য

উগান্ডা দলে সারাহ ওয়ালাজা ও সুজান কাকাইকে রিজার্ভ খেলোয়াড় হিসেবে রাখা হয়।

রাউন্ড-রবিন

পয়েন্ট তালিকা

 ফাইনালে উত্তীর্ণ
 ৩য় স্থান নির্ধারণীতে উত্তীর্ণ

সূচি

৩য় স্থান নির্ধারণী

ফাইনাল

পরিত্যক্ত ম্যাচ
টুর্নামেন্টের প্রথম দিনের সূচিতে থাকা এ ম্যাচটির ফলাফল পয়েন্ট তালিকার গণনার জন্য বিবেচনা করা হয়নি।

তথ্যসূত্র

বহিঃসংযোগ
 ইএসপিএনক্রিকইনফোতে টুর্নামেন্টের প্রধান পাতা 

২০২২–২৩-এ আন্তর্জাতিক ক্রিকেট প্রতিযোগিতা
বোচাগঞ্জ থানা

বোচাগঞ্জ থানা বাংলাদেশের দিনাজপুর জেলার অন্তর্গত বোচাগঞ্জ উপজেলার একটি থানা। এটি বোচাগঞ্জ উপজেলার সেতাবগঞ্জ পৌরসভাতে অবস্থিত ।

পটভূমি 
১৯১৫ খ্রিস্টাব্দে বোচাগঞ্জ থানা প্রতিষ্ঠা লাভ করে।

প্রশাসনিক এলাকাসমূহ 
বোচাগঞ্জ উপজেলার ১টি পৌরসভা ও ৬টি ইউনিয়নের প্রশাসনিক কার্যক্রম বোচাগঞ্জ থানার অধীন।

পৌরসভা:
 সেতাবগঞ্জ

ইউনিয়নসমূহ:
 ১নং নাফানগর
 ২নং ইশানিয়া
 ৩নং মুর্শিদহাট
 ৪নং আটগাঁও
 ৫নং ছাতইল
 ৬নং রনগাঁও

আরও দেখুন 
 বোচাগঞ্জ উপজেলা
 দিনাজপুর জেলা

তথ্যসূত্র

বহিঃসংযোগ 

দিনাজপুর জেলার থানা
বোচাগঞ্জ উপজেলা
বিরল থানা

বিরল থানা বাংলাদেশের দিনাজপুর জেলার অন্তর্গত বিরল উপজেলার একটি থানা।

পটভূমি 
১৯১৫ খ্রিস্টাব্দে বিরল থানা প্রতিষ্ঠা লাভ করে।

প্রশাসনিক এলাকাসমূহ 
বিরল উপজেলার ১টি পৌরসভা ও ১২টি ইউনিয়নের প্রশাসনিক কার্যক্রম বিরল থানার অধীন।

পৌরসভা:
 বিরল

ইউনিয়নসমূহ:
 ১নং আজিমপুর
 ২নং ফরক্কাবাদ
 ৩নং ধামইর
 ৪নং শহরগ্রাম
 ৫নং বিরল
 ৬নং ভান্ডারা
 ৭নং বিজোড়া
 ৮নং ধর্মপুর
 ৯নং মঙ্গলপুর
 ১০নং রাণীপুকুর
 ১১নং পলাশবাড়ী
 ১২নং রাজারামপুর

আরও দেখুন 
 বিরল উপজেলা
 দিনাজপুর জেলা

তথ্যসূত্র

বহিঃসংযোগ 

দিনাজপুর জেলার থানা
বিরল উপজেলা
গোপন খেলোয়াড়

গোপন খেলোয়াড় () বেলজিয় পরাবাস্তববাদী চিত্রশিল্পী র‍্যনে মাগ্রিত অঙ্কিত চিত্রকর্ম। ১৯২৭ সালে সম্পন্ন ক্যানভাসে তৈলচিত্রটি বর্তমানে রয়্যাল মিউজিয়াম অব ফাইন আর্টস অব বেলজিয়াম সংগ্রহের অংশ, এবং এটি ব্রাসেলসের মাগ্রিত জাদুঘরে সংগৃহীত রয়েছে। এই পরাবাস্তব চিত্রকর্মটি মূলত বিশালাকার বোলিং পিনের পাদদেশে একটি বাতাসে ভাসমান কালো লেদারব্যাক কচ্ছপের নিচে দুটি বেসবল খেলোয়াড়কে চিত্রিত করে। চিত্রকর্মটি নিউ ইয়র্ক শহরের মিউজিয়াম অব মডার্ন আর্ট, হিউস্টন, টেক্সাসের মেনিল কালেকশন এবং আর্ট ইনস্টিটিউট অব শিকাগো কর্তৃক সহ-আয়োজিত "মিস্ট্রি অব দ্য অর্ডিনারি ১৯২৬-১৯৩৮" প্রদর্শনীতে অন্তর্ভুক্ত ছিল, এবং তিনটিতেই প্রদর্শনীতেই এটি প্রদর্শিত হয়েছিল।

তথ্যসূত্র

বহিঃসংযোগ
 রয়্যাল মিউজিয়াম অব ফাইন আর্টস অব বেলজিয়াম গোপন খেলোয়াড়

১৯২৭-এর চিত্রকর্ম
র‍্যনে মাগ্রিতের চিত্রকর্ম
ক্যানভাসে তৈলচিত্র
পরাবাস্তববাদী চিত্রকর্ম
শিল্পকলায় কচ্ছপ
পরাবাস্তববাদ
মারিশা

মারিশা ছিলেন সোমার কন্যা যিনি দশজনকে বিয়ে করেন প্রচেতাগণ ভাই এবং পৃথিবীতে গাছপালা পুনর্গঠিত।  দ্রৌপদীর বহুভর্তৃকত্বের জন্য যুধিষ্ঠির দ্রুপদের ন্যায্যতা দেওয়ার তার উদাহরণ দিয়েছিলেন।

তথ্যসূত্র

বহিঃসংযোগ
পৌরাণিক চরিত্র
হিন্দু পুরাণ
প্রচেতাগণ

প্রচেতাগণ (Sanskrit: प्रचेतस्)  হিন্দু পৌরাণিক কাহিনীর একটি শব্দ যা অনেকগুলি সংজ্ঞা সহ:

 এটি বরুণের একটি উপাধি। 
 এটি দশ জন প্রজাপতির একজনের নাম, সুবর্ণের পুত্র, একজন আইনদাতা। 
 এটি ঋষি মরীচির নাতির নাম
 এটি বেদে প্রাণীদের একটি দলের  উপাধি
 এটি পৃথুর দশজন প্রপৌত্রের সম্মিলিত শব্দ

তথ্যসূত্র

বহিঃসংযোগ

সংস্কৃত শব্দ ও বাক্যাংশ
পুরাণ
হিন্দু দার্শনিক ধারণা
ঋগ্বেদ
মিলান বোরিয়ান

মিলান বোরিয়ান (, ; জন্ম: ২৩ অক্টোবর ১৯৮৭) হলেন একজন সার্বীয়–কানাডীয় পেশাদার ফুটবল খেলোয়াড়। তিনি বর্তমানে সার্বিয়ার পেশাদার ফুটবল লিগের শীর্ষ স্তর সার্বীয় সুপারলিগার ক্লাব রেড স্টার বেলগ্রেড এবং কানাডা জাতীয় দলের হয়ে গোলরক্ষক হিসেবে খেলেন।

বোরিয়ান ২০১১ সালে কানাডার হয়ে আন্তর্জাতিক পর্যায়ে অভিষেক করেছেন; কানাডার জার্সি গায়ে তিনি এপর্যন্ত ৭২ ম্যাচে অংশগ্রহণ করেছেন।

প্রারম্ভিক জীবন
মিলান বোরিয়ান ১৯৮৭ সালের ২৩শে অক্টোবর তারিখে ক্রোয়েশিয়ার কনিনে জন্মগ্রহণ করেছেন এবং সেখানেই তার শৈশব অতিবাহিত করেছেন।

পরিসংখ্যান

আন্তর্জাতিক

তথ্যসূত্র

বহিঃসংযোগ

 
 
 
 
 
 
 
 

১৯৮৭-এ জন্ম
জীবিত ব্যক্তি
সার্বীয় ফুটবলার
কানাডীয় ফুটবলার
ফুটবল গোলরক্ষক
রেড স্টার বেলগ্রেডের খেলোয়াড়
সার্বীয় সুপারলিগার খেলোয়াড়
[[বিষয়শ্রেণী:কানাডার আসিভাসস্পোরের খেলোয়াড়
২০২২ ফিফা বিশ্বকাপের খেলোয়াড়
ক্লাব আতলেতিকো রিভার প্লেতের ফুটবলার
২০১৩ কনকাকাফ গোল্ড কাপের খেলোয়াড়
২০১১ কনকাকাফ গোল্ড কাপের খেলোয়াড়
বোকা জুনিয়র্সের খেলোয়াড়
কানাডার নাগরিকীকৃত নাগরিক
২০১৭ কনকাকাফ গোল্ড কাপের খেলোয়াড়
তুরস্কে প্রবাসী ফুটবলার
সুপার লিগের খেলোয়াড়
২০১৯ কনকাকাফ গোল্ড কাপের খেলোয়াড়
এক্সত্রাক্লাসা খেলোয়াড়
উরুগুয়েতে প্রবাসী ফুটবলারন্তর্জাতিক ফুটবলার]]
কানাডার আন্তর্জাতিক ফুটবলার
পুরুষ ফুটবল গোলরক্ষক
কানাডীয় পুরুষ ফুটবলার
সৌদি পেশাদার লিগের খেলোয়াড়
২১শ শতাব্দীর কানাডীয় পুরুষ ক্রীড়াবিদ
দশ উইকেট শিকার

ক্রিকেটে, একজন বোলার এক ইনিংসে  বা দুই ইনিংস ম্যাচের উভয় ইনিংস জুড়ে দশ উইকেট নেওয়ার ঘটনাকে   একটি ম্যাচে দশ উইকেট শব্দটিও ব্যবহৃত হয়।

লর্ডসে এক ম্যাচে দশ উইকেট নেওয়ার ফলে বোলার লর্ডস সম্মাননা বোর্ডে জায়গা পান।

এক ইনিংসে দশ উইকেট 
এক ইনিংসে দশ উইকেট নেওয়া বিরল। টেস্ট ক্রিকেটে এমনটা হয়েছে মাত্র তিনবার।

এক ম্যাচের দুই ইনিংস মিলিয়ে দশ উইকেট 
একটি ম্যাচের উভয় ইনিংস জুড়ে দশ উইকেট নেওয়া খুবই সাধারণ, তবুও এটি একটি উল্লেখযোগ্য অর্জন। টেস্ট ক্রিকেটে সবচেয়ে বেশি এই কীর্তি অর্জনকারী বোলার ছিলেন মুত্তিয়া মুরালিধরন, যিনি ২২বার এ সম্মান অর্জন করেছিলেন।

আরো দেখুন 

 পাঁচ উইকেট শিকার

তথ্যসূত্র 

ক্রিকেট রেকর্ড ও পরিসংখ্যান
ক্রিকেট পরিভাষা
মাননীয়

মাননীয় (ইংরেজি:The Honorable) হলো একটি সম্মানসূচক শৈলী যা কিছু নির্দিষ্ট ব্যক্তির নাম বা উপাধির আগে একটি উপসর্গ হিসাবে ব্যবহৃত হয়। এ সম্মানসূচক শৈলীটি সাধারণত গুরুত্বপূর্ণ সরকারি বা কূটনৈতিক কর্মকর্তার নামের পূর্বে ব্যবহৃত হয়। বাংলাদেশে সাধারণত সংসদের স্পিকার, প্রধান বিচারপতি, মন্ত্রী, সংসদ সদস্য এবং মেয়রগণ মাননীয় শৈলীর অধিকারী। অন্যদিকে, প্রধানমন্ত্রী, প্রধান উপদেষ্টা, উপদেষ্টা ও রাষ্ট্রপতিকে মাননীয় বা মহামান্য হিসেবে ভূষিত করা হয়।

তথ্যসূত্র 

সম্মানসূচক উপাধি